GPSC เยี่ยมชมโรงงานผลิตหน่วยกักเก็บพลังงาน
GPSC เยี่ยมชมโรงงานผลิตหน่วยกักเก็บพลังงาน
1 ธ.ค. 2563

คณะกรรมการบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC แกนนำนวัตกรรมธุรกิจไฟฟ้ากลุ่ม ปตท. นำโดย นายไพรินทร์ ชูโชติถาวร ประธานคณะกรรมการบริษัทฯ เดินทางไปเยี่ยมชมความคืบหน้าโครงการก่อสร้างโรงงานผลิตหน่วยกักเก็บพลังงาน (Energy Storage Unit) ขนาดกำลังการผลิตเฟสแรก 30 MWh ด้วยงบประมาณลงทุนรวมกว่า 1,100 ล้านบาท บนพื้นที่ 12 ไร่ ภายในนิคมอุตสาหกรรมมาบตาพุด อำเภอเมือง จังหวัดระยอง ซึ่งอยู่ระหว่างก่อสร้าง
โดยคาดว่าจะแล้วเสร็จพร้อมดำเนินการผลิต (Start of Regular Production) ภายในไตรมาส 2 ปี 2564 โดยมีนายชวลิต ทิพพาวนิช ประธานเจ้าหน้าที่บริหารและกรรมการผู้จัดการใหญ่ พร้อมด้วยคณะผู้บริหาร GPSC ให้การต้อนรับ ซึ่งโรงงานแห่งนี้ นับเป็นโรงงานผลิตแบตเตอรี่ด้วยเทคโนโลยี Semi Solid แห่งแรกของประเทศไทย